 Níṣe ni wọn fọn sí àárin ìlú, tí wọn sì bẹrẹ sí ni fi oríṣiríṣi nkan ìjà olóró bá ara wọn jà. A gbọ pe níṣe ni wọn fọn sí àárin ìlú, tí wọn sì bẹrẹ sí ni fi oríṣiríṣi nkan ìjà olóró bá ara wọn jà. Ẹnìkan tí ìṣẹlẹ nàá ṣojú rẹ, Adeyẹye Ishọla, sọ fún BBC Yoruba pé àwọn kan lára ọmọ ẹgbẹ NURTW ọhún ló fẹ yọ alága ẹgbẹ wọn tó ti wà nípò láti àsìkò ìṣàkóso gómìnà Ayọdele Fayose, tí àwọn alátìlẹyìn ti ẹ nàá sì gbáná wojú wọn. Níṣe ni wọn kún gbogbo àárin ojú ọnà, tí ẹnikẹni kò si le kọjá. Ọrọ di ẹni orí yọ, ó dilé. Content is not available End of Facebook post, 1  Mo ri i tí wọn n dáná sun àwọn ṣọọbù kékèéké tó wà ní ẹgbẹ ojú pópó. Bákan nàá ni ipá àwọn ọlọpàá kò ká wọn, àyàfi ìgbà tí wọn tó ò kó àwọn ọlọpàá adìgbòlùjà, MOPOL, wá ni nkan ṣẹṣẹ n rọlẹ. Ní bàyíì, wọn ti n dá àwọn ọkọ tó n wọ inú ìlú Ado-Ekiti, láti àwọn ìlú mi i padà, kí wọn máà bà fi ara gbọta. Àwọn ọlọpàá mú ẹnìkan níṣojú mi, mí ò si le sọ bóyá ẹnikẹni fi ara pa. Ẹgbẹ NURTW n ja lEkiti Nígbà tí a kàn sí iléèṣẹ ọlọpàá, alukoro iléèṣẹ ní ìpínlẹ Ekiti, Caleb Ikechukwu, sọ pé lóòtọ ni òun gbọ pé rògbòdìyàn wáyé láàrin àwọn ọmọ ẹgbẹ awakọ, ṣùgbọn òun kò ní ẹkúnrẹrẹ ìròyìn nípa rẹ. Ṣùgbọn nínú ọrọ ti ẹ, akọwé ìkéde fún ìjọba ìpínlẹ Ekiti, Yinka Oyebọde, sọ fún BBC Yoruba pé, lóòtọ ni wàhálà nàá wáyé láàrin àwọn tó fẹ yọ alága ẹgbẹ NURTW. Àmọ, ìjọba ti dási i, tí àwọn aláṣẹ sì ti n bá igun méjèéjì ṣèpàdé láti yanjú àáwọ nàá. Ṣùgbọn, ìjà nàá ṣì n lọ lọwọ ní àsìkò tí a kó ìròyìn yíì jọ. Ìgbà àkọkọ kọ nìyíì tí irú ìjà bẹ ẹ yóò wáyé Afi bi ere ori itage ni nilu Ado ekiti to jẹ olu ilu fun ipinlẹ Ekiti lọjọ Aje, nigba ti ẹgbẹ awọn ọlọkọ eero yan awọn alásẹ tuntun, eyi to ṣeese ko jẹ ni ibamu pẹlu ayipada to ba eto iṣejọba oloṣelu nipinlẹ naa. Loorọ kutukutu ni igun kan ninu ẹgbẹ awọn ọlọkada to n ṣatilẹyin fun ẹgbẹ oṣelu All Progressives Congress, APC, yabo ọpọlọpọ ẹka ile ẹgbẹ wọn lati le awọn alaga ẹgbẹ to wa ni iṣakoso, to fi mọ awọn alatilẹyin wọn, ti wọn fi ẹsun kan pe wọn n ṣe ti iṣakoso Fayose, kuro. Bakan naa ni ọrọ ri lọdọ ẹgbẹ awọn awakọ naa. Awọn ọlọpà dìgbòlùjà ti lọ sí àwọn agbègbè tí ọrọ kàn Abẹwo BBC Yoruba si adugbo Old Garage nilu Ado-Ekiti fihan pe ẹgbẹ tuntun to n ṣatilẹyin fun APC ti gbakoso ibudokọ naa, ti awọn ọmọ ẹgbẹ ti oniroyin BBC ri si n fi pankẹrẹ, waya ina ati orisirisi igi nakan-nakan loju opopona. Ṣugbọn, wọn ti so okun aabo le lawọn agbegbe ti ọrọ kan, ti awọn ọlọpa digboluja ati awọn ọmọ ologun si wa ni ṣẹpẹ lati pa ina wahala to ba ṣeeṣe ko ṣuyọ. Operation Velvet: Ilé ẹjọ alágbéèká bẹrẹ láti fìyà jẹ awakọ tó bá rúfin Adetutu Alabi OJ: Mo ti gba kámú lórí ilà ojú mi Ìròyìn tó tẹwá lọwọ sọ pé àwọn ọmọ ẹgbẹ awakọ, NURTW, ní ìpínlẹ Ekiti, n da ìgboro ru. : Ẹgbẹ awakọ Ekiti fẹ pa ìjọba dà lẹyìn tí Fayẹmi di gómìnà 